Robert Koch

I Heinrich Hermann Robert Koch (11 ya ing Diciembre 1843 – 27 ya ing Mayo 1910) métung yang Aleman a doctor ó talapanúlu ampóng microbiólogo (microbiologist). Úling ya ing mékátuklas karéng sangkan da réng mákayáwang sakit antimó ing tuberculosis, cholera ampó ing anthrax, ya ing tutúring dang métung karéng mítátag king makabáyung ciencia ning bacteriología. Anyá pin míbansagan yang ibpá ning microbiología, kayábé nang Louis Pasteur), ampóng ibpá ning medical a bacteriología. Ing pámanuklas na king anthrax bacterium (Bacillus anthracis) anyang 1876 tutúring déng umpisá ning makabáyung bacteriología. Ginámit nóng Koch déng átuklasán na bá nang patunáyan a déng microbius "malyári lang maging sangkan ning particular ó bukud a sakit" at minié yang derechung pámipatúné ning germ theory of diseases, at úli na níti lélangán né ing cientificong bási ning kabulásang pangmaldâ ó public health, at iti miliun-miliun lang bié déng linigtas na.https://history.info/on-this-day/1843-robert-koch-man-saved-millions-lives/ Anting óbrá ning bié na, tutúring déng métung karéng mítátag king makabáyung medicina.https://www.facebook.com/watch/?v=245261433654285https://www.youtube.com/watch?v=XCVnOb6VXmg